Rīgā

*Par atklāta konkursa “Tramvaja infrastruktūras pielāgošana*

*zemās grīdas tramvaja parametriem. 7.tramvaja maršruts.”*

*būvprojekta izstrāde un autoruzraudzība”*

*(ID Nr.RS/2021/17) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums: Nolikuma 20.8.punktā ir noteikts, ka "kā arī pievienojot nolikuma 19.2.1.-19.2.4.punktā norādīto speciālistu apliecinājumus par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par konkursa uzvarētāju" - vai ir nepieciešams iesniegt vēl kādus papildus būvspeciālistu apliecinājumus vai arī šis apliecinājums ir ietverts kādā no nolikuma pielikumiem? Ja tas ir papildus apliecinājums - kāda informācija konkrēti tajā ir jānorāda?*

Atbilde: Nolikuma 20.8.punktā norādīto speciālistu apliecinājumu forma nav ietverta kādā no nolikuma pielikumiem. Paskaidrojam, ka apliecinājumi ir sagatavojami brīvā formā un apliecinājumā jābūt norādītam attiecīgā speciālista vārdam, uzvārdam, kā arī jābūt iekļautam apliecinājumam par gatavību veikt attiecīgā speciālista pienākumus (nolikuma 19.2.1., 19.2.2., 19.2.3., vai 19.2.4.punktā norādīto attiecīgo pienākumu) iepirkuma līguma ietvaros, ja pretendents tie atzīts par konkursa uzvarētāju, un uz apliecinājuma jābūt šī speciālista parakstam (apliecinājumu minētais speciālists var parakstīt arī elektroniski).

*Jautājums: Nolikuma 20.9.punktā ir noteikts, ka "pretendentam ir jāiesniedz apliecinājums, ka tā piesaistītie ārvalstu speciālisti ir tiesīgi sniegt nolikuma 19.2.1.-19.2.4.punktā norādītos pakalpojumus, un gadījumā, ja ar pretendentu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā" - ņemot vērā, ka daži būvspeciālisti ir sertificēti īslaicīgo pakalpojumu sniegšanai Latvijā un norādīti BIS, bet citi nav, vai ir nepieciešams iesniegt vēl kādus papildus pretendenta apliecinājumus vai arī šis apliecinājums ir ietverts kādā no nolikuma pielikumiem? Ja tas ir papildus apliecinājums - kāda informācija konkrēti tajā ir jānorāda?*

Atbilde: Nolikuma 20.9.punktā norādītā pretendenta apliecinājuma forma nav ietverta kādā no nolikuma pielikumiem. Paskaidrojam, ka apliecinājums ir sagatavojams brīvā formā, kurā pretendents apliecina, ka tā piesaistītie ārvalstu speciālisti ir tiesīgi sniegt nolikuma 19.2.1.-19.2.4.punktā norādītos pakalpojumus, norādot katra speciālista vārdu, uzvārdu un kādu no nolikuma 19.2.1.,19.2.2., 19.2.3. vai 19.2.4.punktā minētajiem pakalpojumiem attiecīgais speciālists ir tiesīgs sniegt, kā arī apliecina, ka gadījumā, ja ar pretendentu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā.

Papildus paskaidrojam, ka par būvspeciālistu, kuri ir sertificēti īslaicīgo pakalpojumu sniegšanai Latvijā un norādīti BIS, kvalifikāciju Pasūtītājs pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv))).

*Jautājums: Nolikuma 20.10.punktā ir noteikts, ka iesniedzams "pretendenta apliecinājums, ka tā rīcībā ir tehniskais personāls un aprīkojums (iekārtas, instrumenti u.c.), kas nepieciešams kvalitatīvai un sekmīgai iepirkuma līguma izpildei" - vai ir nepieciešams iesniegt vēl kādus papildus pretendenta apliecinājumus vai arī šis apliecinājums ir ietverts kādā no nolikuma pielikumiem? Ja tas ir papildus apliecinājums - kāda informācija konkrēti tajā ir jānorāda?*

Atbilde: Nolikuma 20.10.punktā norādītā pretendenta apliecinājuma forma nav ietverta kādā no nolikuma pielikumiem. Paskaidrojam, ka apliecinājums ir sagatavojams brīvā formā, kurā pretendents apliecina, ka tā rīcībā ir tehniskais personāls un aprīkojums (iekārtas, instrumenti u.c.), kas nepieciešams kvalitatīvai un sekmīgai iepirkuma līguma izpildei.

Iepirkumu komisijas priekšsēdētāja K.Meiberga